Diari Oficial de la Generalitat Valenciana


Sumari del DOGV 6591, del 22-08-2011 (2011/8441)

Notificació de la sentència dictada en el judici verbal número 871/2008.
------------------------------------------------------------------------

### Dades del document

Número de DOGV
:   6591

Data del DOGV
:   22-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8441


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal número 871/2008. [2011/8441]  
Judici verbal 000871/2008  
De: Gas Natural Distribución SDG, SA.  
Procuradora: María Esther Bonet Peiró.  
Contra: Juan Pedro Quirós López.  
Procurador/a: -.  
En aquest procediment de judici verbal, seguit a instàncies de Gas Natural Distribución SDG, SA, contra Juan Pedro Quirós López, s'ha dictat la sentència que té l'encapçalament i la part dispositiva que, literalment, són com segueix:  
«Sentència número 231/2008  
Jutge que la dicta: Paulino Fernández Cava.  
Lloc: València.  
Data: 5 de novembre de 2008.  
Paulino Fernández Cava, magistrat jutge del Jutjat de Primera Instància número 17 de València, he vist les actuacions de judici verbal número 871/08, sobre reclamació d'una quantitat, en què ha sigut part demandant Gas Natural Distribución SDG, SA, representada per la procuradora María Esther Bonet Peiró i amb la direcció lletrada de l'advocat Francisco García Valera, i la part demandada Juan Pedro Quirós López, declarat en rebel·lia.  
Dispositiva  
Que estime la demanda formulada per la procuradora la senyora Bonet, i:  
1r. Declare resolt el contracte de subministrament de gas que hi ha entre els ací litigants, subscrit mitjançant la pòlissa número 2520422.  
2n. Condemne la part demandada a sotmetre's a aquesta declaració.  
3r. Condemne el demandat a facilitar l'entrada al domicili on es presta el subministrament de gas (carrer de Francisco Rabal, núm. 6, baixos, D, de Leganés, Madrid) i permetre que es desmunte el comptador de gas, i clausurar la instal·lació receptora (operació mecànica necessària per a resoldre efectivament el contracte).  
I, si no és així, autoritze l'entrada al domicili perquè, en el dia i a l'hora que a aquest efecte s'assenyale, s'hi constituïsca la comissió judicial, a fi que personal tècnic de la companyia procedisca a desmuntar el comptador i, consegüentment, a la privació del subministrament.  
4t. Condemne Juan Pedro Quirós López a pagar a Gas Natural Distribución SDG, SA, la quantitat de 907,07 euros, més l'interés legal des de la data d'interposició de la demanda, amb la imposició de totes les costes causades en aquest procediment.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins el termini de 5 dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Aquesta és la sentència, que pronuncie, mane i firme».  
I atés que el demandat esmentat, Juan Pedro Quirós López, es troba en parador desconegut, s'expedeix aquest edicte a fi que valga de notificació de forma deguda.  
  
València, 12 de juliol de 2011.- El secretari judicial: César Manuel Barona Sanchis.